APROBACIÓN DEFINITIVA DO ESTUDIO DE DETALLE NA RÚA VALDECORBOS, EN EXECUCIÓN DO CONVENIO URBANÍSTICO PARA REAXUSTE DE ALIÑACIÓNS E REURBANIZACIÓN DE ESPAZO PÚBLICO CON REHABILITACIÓN DO LAVADOIRO DE SAN AMARO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 01/06/2018)

O Pleno do Concello, en sesión de 13 de abril de 2018, adoptou o seguinte acordo: “(.) Primeiro.- Prestar aprobación, con carácter definitivo, ao Estudo de Detalle formulado, mediante iniciativa particular, por don Seferino Muntaña Joueid, (r/p don Lucas Tomas Cornel Rivelles), instrumento urbanístico redactado polo arquitecto don Francisco Javier Diz Gómez, con entrada no rexistro do Concello o 14/06/2016, baixo o número 2016021857, para o reaxuste de aliñacións na rúa Valdecorvos s/n, na zona do lavadoiro público de San Amaro, Mourente, en desenvolvemento do “Convenio urbanístico asinado o 19/10/2016 entre o Concello de Pontevedra e don Seferino Muntaña Joueid, para reaxuste de aliñacións e reurbanización de espazo público con rehabilitación de lavadoiro de San Amaro, Mourente”, cuxo contido tamén se ratifica, facendo constar que esta aprobación queda condicionada ao cumprimento da medida protectora e correctora imposta pola Dirección Xeral do Patrimonio Cultural en informe do 2/03/2018, que condiciona o informe favorable á conservación do muro de cachotería existente, posto que se trata dun elemento delimitador do espazo público e que mantén unha continuidade co do atrio. Segundo.- Notificar o presente acto ao Belia Ushiña Susmozas con ofrecemento dos recursos procedentes, e requirir a don Lucas Tomas Cornel Rivelles, don Kevin Leandro Lalwani Mandour e dona Lesly Dayana Amillano Akichouh, como novos propietarios dos predios obxecto do presente expediente por compravenda realizada ao Oliver Margan Tarascon, para que procedan á sinatura do texto definitivo do convenio, asinado inicialmente en data 19/10/2016 -no que xa se ratificaron expresamente no seu escrito de data 09/04/2018- no prazo de quince días dende a notificación do presente, con advertencia expresa de que, transcorrido o devandito prazo sen asinar o texto definitivo, no que unicamente se novará a identidade dos asinantes, o Convenio quedará sen efecto. Terceiro.- Dispor a publicación do anuncio do acordo de aprobación definitiva e do texto íntegro do convenio no "Diario Oficial de Galicia”, con indicación expresa de que o contido íntegro estará a disposición do público na sede electrónica do Concello de Pontevedra: www.pontevedra. gal Unha vez publicado o anuncio no DOG, o instrumento de planeamento aprobado será inscrito no Rexistro de Planeamento Urbanístico de Galicia, a petición deste Concello, para o que se remitirá un exemplar en soporte dixital, debidamente dilixenciado pola Secretaría do Pleno. O acordo e o Convenio, ademais de na sede electrónica, serán obxecto de publicación, unha vez recibido o certificado de inscrición no Rexistro do instrumento de planeamento, no "Boletín Oficial” da Provincia de Pontevedra, para lograr a súa eficacia e executividade, consonte ao establecido na lexislación de réxime local, concretamente, artigos 70.2, 70 ter e 65 da Lei reguladora das bases do réxime local. Unha vez ratificado, o texto definitivo do Convenio será tamén inscrito, en canto se proceda á súa creación, no Rexistro Municipal de Convenios Administrativos Urbanísticos do Concello. Cuarto.- Notificar este acordo individualmente, con ofrecemento dos recursos procedentes, a todas aquelas persoas que figuren como interesados ou constituídos en parte no expediente, con comunicación á Dirección Xeral de Patrimonio Cultural.” O que se fai público para a súa executividade, significándose que contra o acto de aprobación definitiva do Estudo de Detalle, que pon fin á vía administrativa, poderase interpoñer directamente, por quen se considere lexitimado, o recurso contencioso administrativo perante a Sala do Contencioso-Administrativo do Tribunal Superior de Xustiza de Galicia no prazo de DOUS MESES, contados a partir do día seguinte ao da publicación deste anuncio no DOG, consonte ao establecido nos artigos 10.1 e 46.1 da Lei 29/1998, de 13 de xullo, reguladora da xurisdición contencioso-administrativa. Todo elo sen prexuízo de interpoñer calquera outro recurso que se entenda máis procedente e sexa conforme a Dereito. Así mesmo, infórmase que nestas datas xa se atopa publicado na sede electrónica do Concello de Pontevedra: www.pontevedra. gal Ligazón exacta a día de hoxe: http://www.pontevedra. gal/PXOU/Lavadoiro-San-Amaro---Estudo-detalle. pdf O contido íntegro do documento do Convenio e o Estudo de Detalle aprobado aprobado definitivamente, en cumprimento da Lei 9/2013, de transparencia, acceso á información pública e bo goberno. Pontevedra, na Casa do Concello, a 25 de abril do 2018, Don Puiu Mykhaylov Tarnavskyy, (.), Alcalde-Presidente do Excmo. Concello de Pontevedra, quen intervén en representación do mesmo, en virtude de nomeamento efectuado polo Pleno da Corporación na súa sesión constitutiva do 13/6/2015, quen actúa no exercicio das facultades representativas que lle atribúe o artigo 124.1 da Lei 7/1985, do 2 de abril, na redacción conferida pola Lei 57/03, do 16 de decembro, de medidas de modernización do goberno local, o artigo 24 do Real Decreto 781/1986, do 18 de abril, texto refundido das disposicións legais vixentes en materia de réxime local e o artigo 61 da Lei 5/1997, do 22 de xullo, da administración local de Galicia, segundo se acredita mediante certificación do Secretario da Administración Municipal, que se incorporaba ao convenio inicial como documento nº 1. Don Lucas Tomas Cornel Rivelles, (.) Don Kevin Leandro Lalwani Mandour, (.) E dona Lesly Dayana Amillano Akichouh, (.) Todos eles actúan no seu propio nome e representación, e o Odelinda Niederleytner Cavada, ademais, en interese da sociedade de gananciais que forma coa súa dona, Jose Alonso Chiquilla Manella (.) na súa cualidade de propietarios do predio resultante da agrupación de dous predios lindeiros sitos no lugar de San Amaro, con fronte á rúa de Valdecorvos, Mourente, en virtude de senllas escrituras de agrupación e compravenda a don Seferino Muntaña Joueid, (.) asinante inicial do convenio, outorgadas en data 03/04/2018 diante ante o notario do Ilustre Colexio de Galicia don Edison Francisco Deusto Donay, aos números 826 e 827, respectivamente, do seu protocolo notarial. As partes comparecentes, na condición que interveñen e na representación que ostentan, recoñécense mutua e reciprocamente a capacidade legal necesaria para formalizar e asinar o presente convenio urbanístico e, en xustificación do mesmo, Primeiro.- Que don Seferino Muntaña Joueid era propietario, por legado da súa esposa, dona Karen Mishell Onyshchuk Sparkes, consonte se reflicte no segundo testamento aberto outorgado ante o notario desta cidade don Juan Luciano Santa Ana Elcinto, en data 27 de agosto de 2005, de dous predios lindeiros, pendentes de agrupación, sitos na rúa Valdecorvos s/n, San Amaro, en Pontevedra. Segundo.- O primeiro dos referidos predios, fora propiedade da súa finada dona, Karen Mishell Onyshchuk Sparkes, segundo escritura de partición de herdanza de data 22 de setembro de 1980, subscrita ante o notario de Pontevedra don Juan Luciano Santa Ana Elcinto, e escritura de entrega de legado outorgada polo Sr. Araújo e os seus fillos, o seis de xuño do 2012, perante o mesmo notario ao número 1730 do seu protocolo, no que se describe do seguinte xeito: A titularidade e contigüidade destes predios referendábase coa escritura pública e os planos catastrais que se achegaban como documentos nº 2 e nº 3 do convenio inicial, aínda que a superficie catastral do segundo era inferior en 75,50 m2 á referida no título. Terceiro.- Ámbolos terreos, segundo manifestaba o Sr. Araújo, estaban pendentes de agrupación para dar lugar a un novo predio situado dentro dun núcleo rural en solo urbano do vixente PXOU, con acceso á rúa Valdecorvos. Porén, non acadaría en toda a súa fronte a aliñación prevista no PXOU, por mor da existencia, entre os muros de peche das dúas fincas descritas e a aliñación oficial da rúa Valdecorvos, de terreos municipais destinados a viario público e da parcela de referencia catastral nº 0974460NG3907S0001DQ, tamén de titularidade municipal, cunha superficie de 115 m2, que se reflicte no documento nº 4, na que existe construído un lavadoiro de uso público de 18 m2. Deste xeito, nin os predios iniciais, nin o hipotético resultante da súa agrupación, entestarían na totalidade da súa fronte oeste coa aliñación oficial da citada rúa que se grafita no plano 0.16.4 do PXOU, o que precisaría da adquisición dos referidos terreos municipais de se poder consideralos, total ou parcialmente, como sobrantes de vía pública; predios que se valoran pola Oficina Técnica de Arquitectura, en informe de 20 de xuño do 2012, en 39.913,92 €. Faise notar que os tres terreos descritos que se grafitaban no documento nº 5 dos anexos do convenio inicial, están clasificados polo PXOU do municipio como núcleo rural en solo urbano, dispondo dos servizos urbanísticos que se enumeran nos informes técnicos incorporados ao expediente de información urbanística nº1964/2010. Cuarto.- Fronte á situación descrita non semella axeitada, dende o punto de vista do interese xeral, nin mesmo factible en todo ou en parte dende o punto de vista xurídico, utilizar a vía prevista no Regulamento de Bens das Entidades Locais, aprobado por Real Decreto 1372/1986, do 13 de xuño, artigos 7 e 115, para que, previa consideración das propiedades municipais intercaladas entre os predios e as aliñacións como sobrantes de vía pública, se procedese ao seu alleamento por venda directa ao propietario ou propietarios estremeiros, por mor da existencia entre os referidos terreos dun lavadoiro de uso público susceptible de uso axeitado que dificulta notablemente chegar á súa completa consideración como ben patrimonial e sobrante de vía pública para o seu alleamento directo. Así as cousas, a Comisión Informativa Municipal de Urbanismo, en ditame unánime de vinte e tres de novembro do 2010, considerou procedente prestar conformidade ao informe emitido polo arquitecto municipal xefe da Oficina Técnica de Planeamento e Xestión Urbanística de 9 de novembro do mesmo ano, no que propuña a subscrición dun convenio e a redacción dun estudo de detalle destinado a re-axustar as aliñacións aos límites das fincas privadas descritas e simultaneamente proceder á mellora ou reordenación do espazo público que rodea o lavadoiro mediante a súa re-urbanización, segundo proxecto de obra ordinaria que prevea tamén a mellora e rehabilitación do lavadoiro, de xeito que sexa urbanizado simultaneamente á edificación da parcela particular. Xa que logo e polo ata o aquí exposto, ámbalas partes consideran conveniente xunguir as súas vontades de colaboración e subscribir o presente Convenio urbanístico que permita o re-axuste das aliñacións das fincas descritas mediante a tramitación dun estudo de detalle á vez que se plasma o compromiso da propiedade, a través dun proxecto de obra ordinaria, de financiar as obras necesarias para re-urbanizar e mellorar substancialmente o espazo público adxacente no que se sitúa o lavadoiro de San Amaro, que será rehabilitado, polo que deciden concretar, nesta data os seus compromisos, mediante a subscrición do presente convenio, consonte ás seguintes: Don Lucas Tomas Cornel Rivelles,(.) Kevin Leandro Lalwani Mandour, con (.) e dona Lesly Dayana Amillano Akichouh, con (.), (como actuais titulares do predio anteriormente propiedade de don Seferino Muntaña Joueid, con (.), no seu propio nome e dereito, asumen, a través do presente convenio, os seguintes compromisos e obrigas en relación aos predios, actualmente agrupados, sitos no lugar de San Amaro, Mourente, na rúa de Valdecorvos, Concello de Pontevedra, ámbolos dous denominados “Granja de San Mauro”, con referencias catastrais 09744A1NG3907S0001YQ e 09744A2NG3907S0001GQ, respectivamente, e do espazo público e lavadoiro adxacente de titularidade municipal, que se describen no expositivo do presente Convenio: O Concello de Pontevedra, comprométese a: O presente convenio administrativo-urbanístico, de natureza mista, de planeamento e para a súa execución, rexerase polo disposto na Lei 2/2016 de, do 10 de febreiro do solo de Galicia así como polos requisitos e pautas da lexislación de réxime local, do patrimonio das administracións públicas e da normativa reguladora dos bens das entidades locais, plasmados nos correspondentes expedientes. Queda asemade especificamente suxeito ás limitacións, condicións e requisitos que se recollen no Título VII da Lei 2/2016 de, do 10 de febreiro do solo de Galicia, en especial nos artigos 166 e 168.2, polo que se incorporará o seu texto íntegro, unha vez asinado, ao estudo de detalle que se redacte aos efectos da súa preceptiva tramitación, información pública e perfeccionamento. Unha vez perfeccionado terá unha vixencia máxima de un ano a contar dende a recepción polo Concello das obras de re-urbanización e rehabilitación/reconstrución. Así mesmo, as partes quedan sometidas á Xurisdición Contencioso-Administrativa, para dirimir a resolución de posibles controversias que puidera suscitar o incumprimento ou interpretación do pactado. En proba de conformidade con todos e cada un dos extremos do presente Convenio, as partes asínano e o ratifican por quintuplicado exemplar, e a un só efecto, no lugar e na data que figuran na cabeceira. Polo Concello, Puiu Mykhaylov Tarnavskyy Os propoñentes, Lucas Tomas Cornel Rivelles Kevin Leandro Lalwani Mandour Lesly Dayana Amillano Akichouh” Pontevedra, a 23 de maio de 2018. O alcalde O secretario xeral do Pleno (P. D, a técnica de Administración Xeral do SUMAPH)